ปีไก่ขยัน
โดย...ทีมข่าวการเงินโพสต์ทูเดย์
29 ต.ค. 2565

โดย...ทีมข่าวการเงินโพสต์ทูเดย์
ใกล้เข้าสู่เทศกาลปีใหม่ 2560 ซึ่งปีนี้ตรงกับปีระกาเป็นชื่อปีที่ 10 ของรอบปีนักษัตร มีสัญลักษณ์เป็นไก่ “ดร.บีท” อมรเทพ จาวะลา ผู้อำนวยการอาวุโส สำนักวิจัยธนาคารซีไอเอ็มบี ไทย ถือโอกาสฝากกำลังใจผ่านคำอวยพรถึงนักลงทุนและประชาชนทุกคนว่าปีนี้เป็นปีไก่ พวกเราควรดูแบบอย่างไก่ เพราะธรรมชาติมันมักตื่นแต่เช้า อดทน เอื้อเฟื้อเผื่อแผ่
แถมไก่เวลามันตื่นนอนแล้วยังมีน้ำใจช่วยส่งเสียง กระต๊ากๆ เอ้กอี๊เอ้กเอ้ก เป็นผู้นำปลุกให้คนอื่นตื่นตามด้วย ฉะนั้นเราต้องขยัน อดทน ตื่นเช้า และมีความตั้งมั่นว่าจะสามารถประสบความสำเร็จได้
พร้อมอ้อนให้ภาคเอกชนกลับมาเชื่อมั่นว่าเศรษฐกิจปีหน้ามันจะสดใสขึ้น ขอให้กลับมาลงทุนหลังหยุดลงทุนมานานถึง 5 ปีแล้ว
“ปีไก่ต้องขยันเหมือนไก่ และปีใหม่ฟ้าใหม่ขอให้ทุกคนสุขภาพดี เมื่อสุขภาพกายดี สุขภาพการเงินจะได้ดีด้วย สวัสดีปีใหม่” ถือเป็นคำอวยพรทิ้งท้ายที่ซ่อนความหวัง จากเจ้าของรางวัลนักเศรษฐศาสตร์ดาวรุ่งปี 2559